CELEX: C2005/155/23
Language: sk
Date: 2005-06-25 00:00:00
Title: Rozsudok Súdu prvého stupňa z 21. apríla 2005 vo veci T-269/02, PepsiCo, Inc., proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Konanie o námietke — Prihláška slovnej ochrannej známky Spoločenstva RUFFLES — Skoršia národná ochranná známka RIFFELS — Ešte staršia národná ochranná známka RUFFLES — Koexistencia a rovnocennosť národných ochranných známok a ochranných známok Spoločenstva)

25.6.2005   
            
            
               SK
            
            
               Úradný vestník Európskej únie
            
            
               C 155/12
            
         
      ROZSUDOK SÚDU PRVÉHO STUPŇA
   
   z 21. apríla 2005
   vo veci T-269/02, PepsiCo, Inc., proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka Spoločenstva - Konanie o námietke - Prihláška slovnej ochrannej známky Spoločenstva RUFFLES - Skoršia národná ochranná známka RIFFELS - Ešte staršia národná ochranná známka RUFFLES - Koexistencia a rovnocennosť národných ochranných známok a ochranných známok Spoločenstva)
   (2005/C 155/23)
   Jazyk konania: angličtina
   Vo veci T-269/02, PepsiCo, Inc., so sídlom v Purchase, New York (Spojené štáty), v zastúpení: E. Armijo Chávarri, advokát, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: pôvodne J. Novais Gonçalves a J. Crespo Carrillo, neskôr A. von Mühlendahl a J. Novais Gonçalves), ďalším účastníkom konania pred odvolacím senátom ÚHVT a vedľajším účastníkom konania pred Súdom prvého stupňa je Intersnack Knabber-Gebäck GmbH & Co. KG, pôvodne Convent Knabber-Gebäck GmbH & Co. KG, so sídlom v Kolíne (Nemecko), v zastúpení: M. Schaeffer, advokát, ktorej predmetom je žaloba proti rozhodnutiu prvého odvolacieho senátu ÚHVT z 10. júna 2002 (odvolanie R 114/2000-1) v konaní o námietke medzi PepsiCo, Inc. a Intersnack Knabber-Gebäck GmbH & Co. KG, Súd prvého stupňa (piata komora), v zložení: predseda komory M. Vilaras, sudcovia F. Dehousse a D. Šváby, tajomník: M. Palacio González, hlavný referent, vyhlásil dňa 21. apríla 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Žalobkyňa je povinná nahradiť vlastné trovy konania a trovy konania Úradu pre harmonizáciu vnútorného trhu (ochranné známky a vzory).
            
         
               3)
            
            
               Vedľajší účastník konania znáša vlastné trovy konania.
            
         
      (1)  Ú. v. ES C 261, z 26. 10. 2002